தேவ்னி மோரி

தேவ்னிமோரி (Devnimori, or Devni Mori),  இந்தியாவின் குஜராத் மாநிலத்தின் வடக்கில் அமைந்த ஆரவல்லி மாவட்டத்தில் உள்ள சாம்லாஜி நகரத்திற்கு 2 கிலோ மீட்டர் தொலைவில் தேவ்னி மோரி எனுமிடத்தில் உள்ள பௌத்த தொல்லியல் களம் ஆகும். இவ்விடத்தில் கிபி 3 / 4-ஆம் நூற்றாண்டில் இப்பகுதியை ஆட்சி செய்த மேற்கு சத்திரபதி அரசர்கள் சாக்கிய முனிவரான கௌதம புத்தர் நினைவாக பிக்குகள் தங்குவதற்கும், வழிபாடுவதற்கும் விகாரைகளும், தூபிகளும் நிறுவினார்கள்.  

ஒன்பது கௌதம புத்தரின் சிலைகள் தேவ்னி மோரியின் தூபியில் கண்டெடுக்கப்பட்டது.கிரேக்க காந்தாரக் கலைநயத்தில் இந்த கௌதம புத்தரின் சிலைகள் வடிகக்ப்பட்டிருந்தது.The Journal of the International Association of Buddhist Studies, Volume 4 1981 Number I An Exceptional Group of Painted Buddha Figures at Ajanṭā, p.97 and Note 2 இவைகள் மேற்கு சத்திரபதி மன்னர்களின் கலைநயத்திற்கு எடுத்துகாட்டாகும்.தேவ்னி மோரி விகாரை சுட்ட செங்கற்களால் நிறுவப்பட்டுள்ளது.  

தேவ்னிமோரி குஜராத்திற்கும், இராஜஸ்தான் பகுதிகளுக்கும் இடையே ஒரு வணிக மையமாக விளங்கியது. 

தேவ்னிமோரி தொல்லியல் களத்தில்  மேற்கு சத்ரபதிகள் (கிபி 4-ஆம் நூற்றான்டு வரை),  கூர்ஜர-பிரதிகாரப் பேரரசு (கிபி 5-ஆம் நூற்றாண்டு) காலம் முதல்  முகலாயப் பேரரசு (14-ஆம் நூற்றான்டு) காலம் வரையிலான இந்து மற்றும் பௌத்த சமய தொல்பொருட்கள்  அகழாய்வில் கண்டெடுக்கப்பட்டுள்ளது. இத்தொல்லியல் களம் 1960 மற்றும் 1963-ஆம் ஆண்டுகளுக்கிடையே அகழ்வாய்வு செய்யப்பட்டது..பின்னர் இத்தொல்லியல் களம் மெஷவா ஆற்றின்  நீர்த் தேக்க வெள்ள்த்தால் சிதைந்து போனது.Meshwo Water Reservoir , Government of Gujarat (India)

தேவ்னிமோரி தொல்லியல் களத்தில் கிபி 3 அல்லது 4-ஆம் நூற்றான்டின் கௌதம புத்தரின் சுடுமட்சிலையின் தலைச்சிற்பம் கண்டெடுக்கப்பட்டுள்ளது. 


இத்தொல்லியல் களத்தின் தூபிகளிலிருந்து கண்டெடுக்கப்பட்ட மூன்று அலங்காரப் பேழைகளின் ஒன்றில் குறித்த கல்வெட்டில், மேற்கு சத்திரபதி மன்னர் முதலாம் ருத்திரதாமன்  ஆட்சிக் காலம் குறிக்கப்பட்டுள்ளது. தூபிகளிலிருந்து நினைவுச் சின்னங்கள் அடங்கிய மூன்று கற்பேழைகள் கண்டெடுக்கப்பட்டது. 



இத்தொல்லியல் களத்தின் ஒரு கல் பேழையில்  கிபி 204-ஆம் ஆண்டு காலத்திய மேற்கு சத்ரபதி மன்னர் முதலாம் ருத்திரதாமன் மற்றும் கிபி 375-ஆம் ஆண்டு காலத்திய  மூன்றாம் ருத்திரசிம்மன் ஆகியவர்களின் நாணயங்கள் கிடைத்துள்ளது.

மற்றொரு கல் பேழையில் மேற்கு சத்திரபதி மன்னர் விஸ்வசேனர் (294-305)மற்றும் முதலாம் ருத்திரதாமன் (305-313) வெளியிட்ட நாணயங்கள் கிடைத்துள்ளது.
கண்காட்சிகளில்
இலங்கை, மியான்மர், தாய்லாந்து, கம்போடியா போன்ற பௌத்த நாடுகளில் தேவ்னி மோரியில் கிடைத்த பௌத்த நினைவுச் சின்னங்களை கண்காட்சிகளில் வைக்கப்படுகிறது.[https://www.hindutamil.in/news/tamilnadu/buddhist-relics-brought-from-gujarat-are-display-in-sri-lanka குஜராத்திலிருந்து கொண்டு செல்லப்பட்ட புத்தரின் நினைவுச் சின்னங்கள் இலங்கையில் கண்காட்சி\
படக்காட்சிகள்

இதனையும் காண்க
 மேற்கு சத்ரபதிகள்
 நகபானர் 
 முதலாம் ருத்திரதாமன்
 மூன்றாம் ருத்திரசிம்மன்  
மேற்கோள்கள்

வெளி இணைப்புகள்
Gujarat tourism - Devni Mori 

பகுப்பு:இந்தியத் தொல்லியற்களங்கள்
பகுப்பு:பௌத்த கட்டிடங்கள்
பகுப்பு:குஜராத்தின் தொல்லியற்களங்கள்